Regering krabbel skielik terug oor rook- en drankverbod | Maroela Media
Deurbraak in Groblersdal-moord
Man vas ná aanval waarin hy geskiet en vrou vermoor is
Oudminister onder verdagtes vas vir korrupsie, bedrog
Begroting: Landbou enigste sektor wat groei
Mboweni identifiseer grootste uitdagings vir staatsbegroting
Regering krabbel skielik terug oor rook- en drankverbod
Restaurante in Kaapstad het op 22 Julie 2020 deelgeneem aan 'n betoging teen die voortgesette alkoholverbod (Foto: A Gorman Photography/Facebook)
Die regering het Woensdagmiddag skielik teruggekrabbel ná 'n uitlating vroeër dat die verbod op die verkope van alkohol en tabakprodukte van krag sal bly gedurende die afsonderingstydperk.
"Hierdie rekening het vroeër vandag 'n twiet gepubliseer wat sê dat die verbod op die verkope van alkohol en sigarette van krag sal bly gedurende die afsonderingsperiode. Dit is vals," het die regering op sy amptelike Twitter-rekening gesê. "Die verkope van alkohol en tabakprodukte word verbied onder die huidige vlak 3-regulasies. Die besluit kan enige tyd hersien word deur die betrokke strukture indien die toestand, wat daartoe gelei het, verander. Ons is jammer oor enige verwarring wat die plasing veroorsaak het."
Maroela Media het vroeër berig organisasies het dadelik hul teenkanting laat blyk oor die verbod wat onbepaald verleng is.
Die Fair-trade Independent Tobacco Association (Fita) het in 'n verklaring 'n beroep gedoen op die regering om onmiddellik duidelikheid te verskaf oor die uitlating. "Hierdie verklaring is teenstrydig met die regering se vorige standpunt oor hierdie kwessie," het Sinenhlanhla Mnguni, voorsitter van Fita, in 'n verklaring gesê. "Pres. Cyril Ramaphosa en minister Jackson Mthembu het albei verskeie kere in die openbaar bevestig dat dit slegs 'n kwessie van tyd is voor die verbod op die verkope van tabakprodukte opgehef sal word."
Dean Macpherson, die DA se skaduminister van handel en nywerheid, het gesê die Demokratiese Alliansie verwerp die regering se uitlating met die grootste minagting. "Hierdie onbepaalde verbod kan weke lank voortduur of selfs tot in 2021 toe," het Macpherson in 'n verklaring gesê. "Wat die regering vandag gedoen het, is om die middelvinger te wys vir elke persoon wat in die tabak- en alkoholbedryf werk. Soveel te meer nog vir restauranteienaars, sjefs en kelners wat vandag betoog het teen die voortgesette verbod op die verkope van alkohol."
Die jongste plasing op die regering se Twitter-profiel:
Die oorspronklike plasing wat die herrie veroorsaak het:
Kapsie teen regering se 'onbepaalde' rook- en drankverbod
Die linkerhand weet nie wat die regterhand doen nie.
Dink eerder aan mense wat nie werk het nie en nie n' inkomste kan verdien nie hoeveel kinders en families gaan slaap honger saans
Regering maak deesdae baie foute
Erik, net soos wat die mense in die restaurant bedryf ook glad nie gepla is of jy en jou familie julle werke verloor of nie.
Ons moet gaan plunder klaar soos our people en taxi's organisasies! Geld word links en regs uit gegee vir gemors waarvoor ons betaal nie die regering nie. Tot wanneer moet ons so leef? Gatvol verby vir hul streke en stories